**სადოქტორო/სამაგისტრო/საბაკალავრო ნაშრომის Turnitin-ზე შემოწმების სახელმძღვანელო**

(სტუდენტებისათვის)

Turnitin წარმოადგენს პლაგიატის აღმოჩენის და ციტირების შემოწმების ონლაინ სისტემას, რომელიც ადარებს თქვენს ნაშრომს Turnitin– ის მონაცემთა ბაზაში არსებულ, ასევე ინტერნეტით ხელმისაწვდომ დოკუმენტებს. ის აგენერირებს ანგარიშს დოკუმენტებს შორის მსგავსების შესახებ და არის ინსტრუმენტი, რომელიც ფართოდ გამოიყენება აკადემიური წერის უნარის გასაუმჯობესებლად.

**როგორ მუშაობს Turnitin?**

ტურნიტინი აანალიზებს წარმოდგენილ ნაშრომს და ადარებს მას:

* მიმდინარე და დაარქივებულ ინტერნეტ რესურსებს (მათ შორის, მილიარდობით დაარქივებული ვებ – გვერდებს);
* სტუდენტურ ნაშრომებს, რომლებიც წარდგენილია უნივერსიტეტების მიერ Turnitin–ის გამოყენებით მთელს მსოფლიოში;
* სამეცნიერო ლიტერატურას, მათ შორის ბიბლიოთეკის მონაცემთა ბაზებს, სახელმძღვანელოებს, ჟურნალის სტატიებს და ა.შ. ახალი ამბების სტატიებს და მრავალ სხვა პუბლიკაციას.

Turitin აგენერირებს ე.წ. მსგავსების ანგარიშს, სადაც ფერით გამოყოფს თქვენი ტექსტის ნაწილებს, რომლებიც შეესაბამება მონაცემთა ბაზაში არსებულ სხვების ნაშრომებს ან მიუთითებს ციტატებზე, რომლებიც კოპირებულია და შესაბამისი წყარო არ არის მითითებული გამოყენებულ ლიტერატურაში.

**რატომ უნდა შევამოწმო ჩემი ნაშრომი Turnitin-ის გამოყენებით?**

როდესაც თქვენ ქმნით დიდ დოკუმენტს, როგორიცაა სადოქტორო, სამაგისტრო ან საბაკალავრო ნაშრომი, ადვილი შესაძლებელია დაუშვათ შეცდომები გამოყენებული ლიტერატურის მითითებაში. Turnitin დაგეხმარებათ თქვენს ტექსტში ისეთი ნაწილების აღმოჩენაში, რომლებიც მჭიდროდ შეესაბამება მონაცემთა ბაზაში არსებულ სხვა მასალებს და გამოყოფს მათ ფერით.

შემდეგ თქვენ შეგიძლიათ შეასწოროთ გამოყენებული წყაროების სია ან შეცვალოთ თქვენი ნაშრომი ორიგინალურობის გასაუმჯობესებლად.

**როდის უნდა დავიწყო ნაშრომის შემოწმება Turnitin-ზე?**

გირჩევთ, რომ დაიწყოთ თქვენი ნაშრომის შემოწმება ადრეულ ეტაპზე და რეგულარულად, რათა კარგად გაეცნოთ Turnitin-ის სისტემას და მის მიერ დაგენერირებულ მსგავსების ანგარიშებს. მიზანშეწონილია ეს ანგარიშები განიხილოთ თქვენს ხელმძღვანელთან, რადგან მათ შეუძლიათ დახმარების გაწევა მსგავსების რეპორტის ინტერპრეტაციაში და შესაბამისი რჩევების მოცემა.

**როგორ შემიძლია წვდომა Turitin-ზე, როგორც სადოქტორო/სამაგისტრო/საბაკალავრო ნაშრომის შემსრულებელს?**

Turnitin ხელმისაწვდომია სადოქტორო/სამაგისტრო/საბაკალავრო ნაშრომის ყველა შემსრულებლისათვის e-learning.tsu.ge საიტის საშუალებით, სადაც შესაბამისი ფაკულტეტის რესურსების განყოფილებაში გახსნილია კურსი „სადოქტორო /სამაგისტრო/ საბაკალავრო ნაშრომის პლაგიატზე შემოწმება“. თუ თქვენ ხართ აქტიური სტატუსის მქონე (შეიძლება მივუთითოთ მე-2 წლიდან), თქვენ გაწევრიანებული იქნებით აღნიშნულ კურსზე, როგორც სტუდენტი. თქვენ საშუალება გექნებათ ატვირთოთ თქვენი ნაშრომი პლაგიატზე შესამოწმებლად იმდენჯერ, რამდენჯერაც საჭიროა და ყოველ ჯერზე დაგენერირდება ახალი მსგავსების ანგარიში. აღნიშნულ კურსზე არის როგორც მსგავსების საცდელი (შესაძლებელია ნაშრომის რამდენიმეჯერ ატვირთვა, თქვენი სურვილის მიხედვით) და საბოლოო ანგარიშის (შესაძლებელია ნაშრომის მხოლოდ ერთხელ ატვირთვა) დაგენერირების შესაძლებლობა.

მსგავსების ანგარიშის დაგენერირებას ნაშრომის ზომის მიხედვით შეიძლება რამდენიმე წუთიდან ორ საათამდე დასჭირდეს (ნაშრომის საცდელი, მრავალჯერადი ატვირთვის შემთხვევაში, მესამე ატვირთვის შემდეგ, ყოველი შემდგომი ატვირთვისას დასკვნა დაგენერირდება მხოლოდ 24 საათის შემდეგ).

ელექტრონულ ვერსია წარმოდგენილი უნდა იყოს Microsoft Word-ის ფორმატში. საბოლოო დოკუმენტის სახელწოდებაში მითითებული უნდა იყოს სწავლების საფეხური და ავტორის სახელი და გვარი.

**კონფიდენციალურობის შესახებ: შეინახება თუ არა ჩემი ნამუშევარი Turnitin–ის მონაცემთა ბაზაში?**

არა, თუ თქვენ ატვირთავთ თქვენს ნაშრომს e-learning.tsu.ge ვებგვერდზე „სადოქტორო /სამაგისტრო/ საბაკალავრო ნაშრომის პლაგიატზე შემოწმების“ კურსზე (თქვენი ფაკულტეტის რესურსების განყოფილებაში), ის არ შეინახება Turnitin მონაცემთა ბაზაში, რადგან იქ ფაილის ატვირთვის პარამეტრები სპეციალურადაა შერჩეულია. ამრიგად, ნაშრომი დაცული იქნება მრავალჯერადი ატვირთვის შემთხვევაშიც კი.

**შეუძლია თუ არა სხვა პირს, მაგალითად, ნაშრომის ხელმძღვანელს, დაათვალიეროს ჩემი ნაშრომის მსგავსების ანგარიში?**

დაგენერირებული მსგავსების საცდელი ანგარიშების ნახვის შესაძლებლობა გექნებათ თქვენ და, საჭიროების შემთხვევაში, თქვენს ფაკულტეტზე „სადოქტორო /სამაგისტრო/ საბაკალავრო ნაშრომის პლაგიატზე შემოწმების“ კურსზე პასუხისმგებელ პირს.

თქვენს ხელმძღვანელს ევალება Turnitin–ის მსგავსების საბოლოო ანგარიშის შემოწმება. არაორიგინალური მასალის პროცენტული მაჩვენებელი არ მიუთითებს, რომ ნაშრომი შეიცავს პლაგიატის ტექსტს. არ არსებობს ზღვარი, რომლის ქვემოთაც არ არის საჭირო შემოწმდეს მსგავსების ანგარიში.

თუ თქვენი ხელმძღვანელი გადაწყვეტს, რომ ნაშრომი მზად არის დაცვაზე წარსადგენად, იგი წერილობით აცნობებს ნაშრომის შემფასებელი კომისიის წევრებს, რომ მიღებული იქნა და შემოწმდა Turnitin დასკვნა პლაგიატზე. შეიძლება ჩამოტვირ­თოთ/დაბეჭდოთ ანგარიშის შეჯერებული ვერსია, თუ ამას მოითხოვს ნაშრომის შემფასებელი კომისია.

**თუ მაქვს შეკითხვები Turnitin- ის გამოყენების შესახებ. ვის მივმართო დამატებითი ინფორმაციისთვის?**

Turnitin-ის გამოყენების შესახებ შეკითხვების შემთხვევაში უნდა მიმართოთ თქვენს ფაკულტეტზე „სადოქტორო /სამაგისტრო/ საბაკალავრო ნაშრომის პლაგიატზე შემოწმების“ კურსზე პასუხისმგებელ პირს (იხ. დანართი გვარებით - მაგ., ფაკულტეტის სამეცნიერო დეპ., ბიბლიოთეკა ან სხვა ). სასწავლო ტრენინგი სტუდენტებისათვის Turnitin–ის შესახებ შეგიძლიათ იხილოთ [ბმულზე.](https://drive.google.com/file/d/15Q6LI_eZPngDPmD6ebrxnWSJ1x1xgJ0C/view)